Opposisiepartye verloor mosie van wantroue teen ZumaPres. Jacob Zuma lewer sy staatsrede (11 Februarie 2016) Foto: Elmond Jiyane, GCIS Die ANC het Dinsdag gemaklik ŉ mosie van wantroue teen president Jacob Zuma in die parlement uitgestem. Altesaam 225 LP’s het teen die mosie gestem, 99 het daarvoor gestem en 22 LP’s het buite stemming gebly. Die Demokratiese Alliansie het die mosie van wantroue teen Zuma ingestel ná sy besluit om die minister van finansies, Nhlanhla Nene, in Desember af te dank. Die ANC het die beplande mosie as ŉ “publisiteitsfoefie” afgemaak, ná soortgelyke pogings deur opposisiepartye die afgelope paar maande. Die ANC het vroeër gesê hy sou, as die meerderheidsparty, weer teen die opposisiepartye wen.